# La Deffence, et illvstration de la langue francoyse

❧ LA DEF-
FENCE, ET IL-
LVSTRATION DE LA
Langue Francoyſe.
Par I.D.B.A.
Imprimé à Paris pour Arnoul l’Angelier,
tenãt ſa Bouticque au ſecond pillier
de la grand’ſale du Palays.
1549.
AVEC PRIVILEGE.
IL eſt permis par lettre patente du Roy noſtre ſire, à Arnoul l’Angelier de faire imprimer & mettre en vente deux petitz liures intitulez La deffence & Illuſtration de la langue Francoyſe, & l’autre Cinquante Sonnetz à la louange de l’Oliue, l’Anterotique de la vieille & de la ieune amye, & vers Lyriques nouuellement compoſez. Et deffence faicte à tous libraires & imprimeurs d’imprimer ou mettre en vente leſdictz liures, fors de ceulx que ledict l’Angelier aura faict imprimer, durant le temps et terme de trois ans prochains, ſur peine de confiſcation deſdictz liures & amende arbitraire.
A MONSEI-
GNEVR LE REVE-
rendiſſime Cardinal du Bellay.
S.
VEV le Perſonnaige, que tu ioues au Spectacle de toute l’Europe uoyre de tout le Monde en ce grand Theatre Romain, ueu tant d’affaires, & telz, que ſeul quaſi tu ſoutiens : ô l’Hõneur du ſacré Collège! pecheroy’-ie pas (comme dit le Pindare Latin) contre le bien publicq’, ſi par longues paroles i’empeſchoy le tens, que tu donnes au ſeruice de ton Prince, au profit de la Patrie, & à l’accroiſſement de ton immortelle renommée ? Epiant donques quelque heure de ce peu de relaiz, que tu prens pour reſpirer ſoubz le peſant faiz des affaires Francoyſes (charge urayement digne de ſi robuſtes epaules, non moins que le Ciel de celles du grand Hercule) ma Muſe a pris la hardieſſe d’ẽtrer au ſacré Cabinet de tes ſainctes, & ſtudieuſes occupations : & la entre tant de riches, & excellens uœuz de iour en iour dediez à l’image de ta grandeur, pendre le ſien humble, & petit : mais toutesfois bien heureux ſ’il rencontre quelque faueur deuant les yeux de ta bonté, ſemblable à celle des Dieux immortelz, qui n’ont moins agreables les pauures preſentz d’un bien riche uouloir, que ces ſuperbes & ambicieuſes offrandes. C’eſt en effect la Deffence et Illuſtration de noſtre Langue Francoyſe. A l’entrepriſe de laquele rien ne m’a induyt, que l’affection naturelle enuers ma Patrie, et à te la dedier, que la grandeur de ton nom. Afin qu’elle ſe cache (comme ſoubz le Bouclier d’Aiax) contre les traictz enuenimez de ceſte antique Ennemye de uertu, ſoubz l’umbre de tes esles. De toy dy-ie, dont l’incomparable Scauoir, Vertu, & conduyte toutes les plus grandes choſes, de ſi long tens de tout le Monde ſont experimentées, que ie ne les ſcauroy’ plus au uif exprimer, que les couurant (ſuyuant la ruſe de ce noble peintre Tymante) ſoubz le uoyle de ſilence. Pour ce, que d’une ſi grande choſe il uault trop myeux (comme de Carthage diſoit T. Liue) ſe taire du tout, que d’en dire peu. Recoy donques auecques ceſte accoutumée Bonté, qui ne te rend moins aymable entre les plus petiz, que ta Vertu, & Auctorité uenerable entre les plus grãds, les premiers fruictz, ou pour myeulx dire les premieres fleurs du Printens de celuy, qui en toute Reuerence, & Humilité bayſe les mains de ta R. S. Priant le Ciel te departir autant de heurenſe, & lõgue uie, et à tes haultes entrepriſes eſtre autãt fauorable, comme enuers toy il a eté liberal, uoyre prodigue de ſes Graces.
Ἰωάννης Αὐρατὸς εἰς ϰελτιϰῆς γλώσσης Ἀπολογίαν.
    Εἷς οἰωνὸς ἄριστος ἀμύνεσϑαι περὶ πάτρης,
       Εἴπεν ὁμηρείων εὐεπίη χαρίτων.
    Ἓν δὲ ϰλέος μέγ' ἄριστον ἀμὺνεσθαι περὶ γλώττης
       Τῆς πατρίης, ϰᾀγὼ φημὶ παρῳδιάων.
    Βελλάϊ', ὡς γοῦν σεῦ πρόγονοι φιλοπάτρδες ἄνδρες
       Ἤϰουσαν πατρίης γῆς πέρι μαρνάμενοι,
    Οὕτως ϰαὶ πατρίης σὺ συνηγορέων περὶ γλὼττης,
       ϰλῃδόν' ἀεὶ σχήσεις ὡς φιλόπατρις ἀνήρ.
❧ LA DEF-
FENCE, ET ILLVSTRA-
TION DE LA LANGVE
FRANCOISE.
Liure premier.
SI LA NATVRE (dõt quelque Perſonnaige de grand’ renõmée non ſans rayſon a douté, ſi on la deuoit appeler Mere ou Maratre) euſt donné aux Hommes vn cõmun vouloir, & conſentement, outre les innumerables commoditez qui en fuſſent procedées, l’Inconſtãce humaine n’euſt eu beſoing de ſe forger tant de manieres de parler. Laquéle diuerſité, et confuſion, ſe peut à bõ droict appeler la Tour de Babel. Donques les Langues ne ſont nées d’elles-mêmes en façon d’Herbes, Racines, & Arbres : les vnes infirmes, & debiles en leurs eſpéces : les autres ſaines et robuſtes, & plus aptes à porter le faiz des cõceptions humaines : mais toute leur vertu eſt née au monde du vouloir, & arbitre des mortelz. Cela (ce me ſemble) eſt vne grande rayſon, pourquoy on ne doit ainſi louer vne Langue, & blamer l’autre : veu qu’elles viennent toutes d’vne meſme ſource, & origine : c’eſt la fantaſie des hommes : & ont eté formees d’vn meſme iugement, à vne meſme fin : c’eſt pour ſignifier entre nous les conceptions, & intelligences de l’eſprit. Il eſt vray q̃ par ſucceſsion de tens les vnes pour auoir eté plus curieuſement reiglées ſont deuenues plus riches, que les autres : mais cela ne ſe doit attribuer à la felicité deſdites Langues, ains au ſeul artifice, & induſtrie des hommes. Ainſi donques toutes les choſes, que la Nature a crées, tous les Ars, & Sciences en toutes les quatre parties du monde, ſont chacune endroict ſoy vne meſne choſe : mais pour ce que les hommes ſont de diuers vouloir, ilz en parlent, & ecriuent diuersement. A ce propos, ie ne puis aſſez blamer la ſotte arrogance, & temerité d’aucuns de notre nation, qui n’etans riens moins que Grecz, ou Latins, depriſent, & reietẽt d’vn ſourcil plus que Stoïque, toutes choſes ecrites en Francois : & ne me puys aſſez emerueiller de l’etrange opinion d’aucuns ſcauãs, qui penſent que noſtre vulgaire ſoit incapable de toutes bonnes lettres, & erudition : comme ſi vne inuention pour le Languaige ſeulement deuoit eſtre iugée bonne, ou mauuaiſe. A ceux la ie n’ay entrepris de ſatisfaire. A ceux cy ie veux bien (ſ’il m’eſt poſsible) faire changer d’opinion par quelques raiſons, que brefuemẽt i’eſpere deduyre : non que ie me ſente plus cler voyant en cela, ou autres choſes, qu’ilz ne ſont, mais pour ce q̃ l’affection qu’ilz portent aux lãgues eſtrãgieres, ne permet qu’ilz veillẽt faire ſain, & entier iugement de leur vulgaire.
IE n’eſtime pourtant noſtre vulgaire, tel qu’il eſt maintenant, eſtre ſi vil, & abiect, cõme le font ces ambicieux admirateurs des Langues Grecque, & Latine, qui ne penseroint & feuſſent ilz la meſme Pithô, Déeſſe de perſuaſion, pouuoir rien dire de bon, ſi n’étoit en Langaige etranger, & non entendu du vulgaire. Et qui voudra de bien pres y regarder, trouuera que noſtre Langue Francoyſe n’eſt si pauure, qu’elle ne puyſſe rendre fidelement ce qu’elle emprunte des autres, ſi infertile, qu’elle ne puyſſe produire de ſoy quelque fruict de bonne inuention, au moyen de l’induſtrie, & diligence des cultiueurs d’icelle, ſi quelques vns ſe treuuent tant amys de leur paĩz, & d’eux meſmes qu’ilz l’y veillent employer. Mais à qui apres Dieu rendrons nous graces d’vn tel benefice, ſi nõ à noſtre feu bon Roy, & Pere Francoys premier de ce nom, & de toutes vertuz ? ie dis premier, d’autant qu’il a en ſon noble Royaume premierement reſtitué tous les bons Ars, & Sciẽces en leur ancienne dignité : & ſi à noſtre Langaige, au parauant ſcabreux, & mal poly, rendu elegant, & ſi non tant copieux, qu’il pourra bien eſtre, pour le moins fidele Interprete de tous les autres. Et qu’ainſi ſoit, Philoſophes, Historiẽs, Medecins, Poëtes, Orateurs Grecz, & Latins, ont appris à parler Francois. Que diray-ie des Hebreux ? Les Saintes lettres donnent ample temoignaige de ce que ie dy. Ie laisserai en ceſt endroict les ſuperſtitieuſes raiſons de ceux, qui ſoutiennent que les myſteres de la Theologie ne doiuent eſtre decouuerts, & quaſi comme prophanez en langaige vulgaire, & ce que vont allegãt ceux qui ſont d’opinion contraire. Car ceſte Diſputation n’eſt propre à ce, que i’ay entrepris, qui eſt ſeulement de montrer que noſtre Langue n’ha point eu à ſa naiſſance les Dieux, & les Aſtres ſi ennemis, qu’elle ne puiſſe vn iour paruenir au point d’excellence, & de perfection auſsi bien que les autres, entendu que toutes Sciẽces ſe peuuent fidelement, & copieuſement traiter en icelle, comme on peut voir en ſi grand nombre de Liures Grecz, & Latins, voyre bien Italiens, Eſpaignolz, & autres traduictz en Francoys, par maintes excellentes plumes de noſtre tens.
TOutesfois ce tant louable labeur de traduyre ne me ſẽble moyen vnique, & ſuffiſant pour eleuer noſtre vulgaire à l’egal, & Parãgon des autres plus fameuſes Langues. Ce que ie pretens prouuer ſi clerement, que nul n’y vouldra (ce croy ie) contredire, ſ’il n’eſt manifeſte calumniateur de la verité. Et premier, c’eſt vne choſe accordée entre tous les meilleurs Aucteurs de Rethorique, qu’il y a cinq parties de bien dire, l’Inuẽtion, l’Eloquution, la Diſpoſitiõ, la Memoire, & la Pronũtiation. Or pour autant que ces deux dernieres ne ſe aprennent tant par le benefice des Langues, cõme elles ſont données à chacun ſelon la felicité de ſa Nature, augmentées, & entretenues par ſtudieux exercice, & continuelle diligence, pour autant auſsi que la Diſpoſition giſt plus en la diſcretion, & bon iugement de l’Orateur qu’en certaines reigles, & preceptes : veu que les euenements du Tens, la circunſtance des Lieux, la condition des perſonnes, & la diuerſité des·Occaſions ſont innumerables. Ie me contenteray de parler des deux premieres ſcauoir de l’Inuention, & de l’Eloquution. l’Office donques de l’Orateur eſt de chacune ch0se propoſée elegamment, & copieuſement parler. Or ceſte faculté de parler ainſi de toutes choſes, ne le peut acquerir que par l’Intelligence parfaite des Sciences, les queles ont eté premieremẽt traitées par les Grecz, & puis par les Romains Imitateurs d’iceux. Il fault donques neceſſairement q̃ ces deux Langues ſoint entendues de celuy, qui veut acquerir cete copie, & richeſſe d’Inuention, premiere, & principale Piece du Harnoys de l’Orateur. Et quand à ce poinct, les fideles Traducteurs peuuent grandement ſeruir, & ſoulaiger ceux qui n’ont le moyen Vnique de vacquer aux Langues eſtrangeres. Mais quand à l’Eloquution, partie certes la plus difficile, & ſans la quelle toutes autres choſes reſtent comme Inutiles, & ſemblables à vn Glayue encores couuert de ſa Gayne : Eloquution (dy ie) par la quelle Principalement vn Orateur eſt iuge plus excellent, & vn Genre de dire meilleur, que l’autre : comme celle, dont eſt apellée la meſme Eloquence : & dont la vertu giſt aux motz propres, vſitez, & non aliénes du commun vſaige de parler : aux Methaphores, Alegories, Cõparaiſons, Similitudes, Energies, & tant d’autre figures, & ornemẽs, ſans les quelz tout oraiſon, & Poëme ſont nudz, mãques, & debiles. Ie ne croyray iamais qu’on puiſſe bien apprendre tout cela des Traducteurs, pour ce qu’il eſt impoſſible de le rendre auecques la meſme grace, dont l’Autheur en à vſé : d’autãt que chacune Langue à ie ne ſcay quoy propre ſeulement à elle, dont ſi vous efforcez exprimer le Naif en vn autre Langue obſeruant la Loy de traduyre, qui eſt n’eſpacier point hors des Limites de l'Au&eur , voſtre Diction ſera contrainte , froide, eſt de mauuaiſe grace, Et qu’ainſi ſoit, qu’on me lyſe vn Dem0!ihcne,& , Homer: Latinszvn Ciceron, 8: Vergile Frmg c0ys,pour voir Pilz vouxengendreront telles Afîeâions , voyre ainfi qu’vn Prothëe vous trànsfcrmeronr en diuerfes (0rtes,comme v0°, ième: lyfant ces Auëteurs en leurs Langues. Il vous ûmbler; pailey de Pardente Montaià gue d'Aetl1ne (ur le froid Sômet de Caucafë Et cef; ie dy des Ligues Lati¤e,& Greque,cc doit reciproquemët dire de tous les vulgaires, dont fallcgueray fëulemëc vn Perrarquqdu QI i'o(i~: bien dire,que fi H0mere,& Virgile remi? fans auoint entrepris de le traduyre , ilz ne le pouroint rendre auccques la mcfme grace , Sc myF¤eré,qu‘il cli en Fon vulgaire Tofeâ. Tou tesfois quelques vns de notre Tens ont entre- pris de le faire parler Fram:oys.V0yl:« en bref les Raifons, qui m—0nt Fm peufer, que l’«»fl‘ice & diligence des Trzdu6l::urs,au:rcmen: fbru r b ii Vtîle pouf iniliu§re les ingnorîs des Laigués etrarêgeres en la eôgnoîlünee des chutes, u’e(i (alii ante pour donner à la mûre celle perfe- &i0n,& comme Fun: les Peintres à leurs Tan bleaux ceûe derniere main , que nous deiîrôs. E: li les rai(ons,que ïay alleguées, ne lïemblëe allez forees,ie Jpduiray pour mes gar5',s\& def feniëurs les anciens Auâeurs R0mains,Poë· tes prineipzlementuîe Ol’2È€\l1'S,l¢$ quelz (cô- bien que Ciceron ait traduyt quelques `Liures de Xen0ph0n,& cl'Arzte,& qu`Hotaee baille les preeepres de bien triduyre) ont vacque 3. eelie partie plus pour leur etude,& profit pan tieulier, que pour le publier à Yamplifîeation de leur Langue , âleut gloire , dc commodité s d’autruy.Si aucuns ont veu quelques Oeuures de ce eens la foubz tiltre de traduâiun, ïentës de Cieeron, de Vit ile , 8c de ce bienheureux Siecle d’Auguûe, me poutmint dementig
conferant quelque portion de ſon Induſtrie, ſont paruenues au point de leur excellẽce. Recoy donques ce petit Ouuraige, comme vn Deſſeing, & Protraict de quelque grand & laborieux Edifice, que i’entreprẽdray (poſsible) de conduyre, croiſſant mon Loyſir, & mon Scauoir: & ſi ie cõgnoy’ q̃ la Nation Frãcoyſe ait agreable ce miẽ bõ vouloir (vouloir dy-ie) qui aux plus grandes choſes a touſiours merité quelque louange. Quant à l’Orthographe, i’ay plus ſuyuy le commun, & antiq’ vſaige, que la Raiſon: d’autãt que cete nouuelle (mais legitime à mon iugement) facon d’ecrire eſt ſi mal receue en beaucoup de lieux, que la nouueauté d’icelle euſt peu rendre l’Oeuure non gueres de ſoy recommendable, mal plaiſant, voyre contemptible aux Lecteurs. Quand aux fautes, qui ſe pouroint trouuer en l’impreſsiõ, comme de lettres trãſpoſées, omiſes, ou ſuperflues, la premiere Edition les excuſera, & la Diſcretion du Lecteur Scauant, qui ne ſ’arreſtera à ſi petites choſes.
       A Dieu, Amy Lecteur.